**Ягор Багамольскі** (нар. 3 чэрвеня 2000, Мінск) — беларускі футбаліст, нападнік азербайджанскага клуба «Нефтчы» з Баку і нацыянальнай зборнай Беларусі.

Клубная кар’ера
---------------

Выхаванец мінскай футбольнай школы «Фартуна», пазней трапіў у структуру мінскага «Дынама». З другой паловы 2017 года пачаў выступаць за дубль клуба. У 2018 годзе забіў 12 галоў у турніры дублёраў, дапамог дынамаўцам атрымаць у ім перамогу.

20 красавіка 2019 года дэбютаваў у Вышэйшай лізе ў складзе асноўнай каманды «Дынама», выйшаўшы на замену ў другім тайме ў матчы супраць мінскага «Тарпеда» (1:0). У далейшым трывала прыцягваўся да асноўнай каманды галоўным трэнерам Раманам Піліпчуком, аднак з чэрвеня, калі дынамаўцаў зноў узначаліў Сяргей Гурэнка, вярнуўся ў дубль. 

У жніўні 2019 года па пагадненні бакоў пакінуў мінскі клуб і неўзабаве стаў іграком брэсцкага «Дынама», дзе выступаў у асноўным за дубль.

У сакавіку 2020 года быў аддадзены ў арэнду ў брэсцкі «Рух». Стаў трывала з’яўляцца на полі, чаргуючы выхады ў стартавым складзе і на замену. У студзені 2021 года перайшоў у «Рух» на трывалай аснове.

У сакавіку 2021 быў арандаваны «Мінскам». У сталічным клубе пераважна выхадзіў у стартавым складзе, з 6 галамі стаў другім бамбардзірам каманды ў сезоне. У снежні 2021 года вярнуўся з арэнды ў «Рух».

У пачатку 2022 года рыхтаваўся да новага сезона з «Рухам», аднак у сакавіку, пасля таго як брэсцкі клуб зняўся з Вышэйшай лігі, перайшоў у «Мінск» на трывалай аснове. Трывала замацаваўся ў стартавым складзе, за паўгады адзначыўся 8 галамі ў Вышэйшай лізе.

У ліпені 2022 года перайшоў у азербайджанскі «Нефтчы».

Міжнародная кар’ера
-------------------

9 кастрычніка 2020 года дэбютаваў у моладзевай зборнай Беларусі, адгуляўшы першы тайм адборачнага матча чэмпіянату Еўропы супраць Кіпра (1:2).

10 чэрвеня 2022 года ўпершыню згуляў за нацыянальную зборную Беларусі, калі правёў на полі другі тайм матча Лігі нацый УЕФА супраць Казахстана (1:1).

Дасягненні
----------

* Беларусь 01Чэмпіён Чэмпіён Беларусі: 2019
* Азербайджан 03Бронзавы прызёр Бронзавы прызёр чэмпіянату Азербайджана: 2023

Статыстыка выступленняў
-----------------------

| Сезон | Дывізіён | Клуб | Краіна | Матчы | Галы |
| --- | --- | --- | --- | --- | --- |
| 2017 | дубль | Дынама (Мінск) | Беларусь | 3 | 2 |
| 2018 | дубль | Дынама (Мінск) | Беларусь | 26 | 12 |
| 2019 (1) | Д1 | Дынама (Мінск) | Беларусь | 7 | 0 |
| 2019 (2) | Д1 | Дынама (Брэст) | Беларусь | 1 | 0 |
| 2020 | Д1 | Рух | Беларусь | 23 | 3 |
| 2021 | Д1 | Мінск | Беларусь | 27 | 6 |
| 2022 (1) | Д1 | Мінск | Беларусь | 15 | 8 |
|

Зноскі
------

1. 1 2
2. ↑  Минское "Динамо" расторгло контракт с нападающим
3. ↑  Брестское "Динамо" подписало Егора Богомольского
4. ↑  "Рух" арендовал Богомольского у земляков из "Динамо"
5. ↑  Богомольский подписал контракт с "Рухом"
6. ↑  "Минск" арендовал у "Руха" Богомольского
7. ↑  Максим Луцкий и Егор Богомольский вернулись в "Рух"
8. ↑  Егор Богомольский остается игроком "Минска"
9. ↑  Официально: Егор Богомольский - игрок бакинского "Нефтчи"

|  |  |
| --- | --- |
| ⚙️   Тэматычныя сайты | by.tribuna.com · FootballDatabase.eu · FootballFacts.ru · National Football Teams.com · Soccerway · teams.by · Transfermarkt (ігрок) · Прэсбол |